בובספוג מכנסמרובע (עונה 1)

העונה הראשונה של סדרת הטלוויזיה והאנימציה בובספוג מכנסמרובע, שנכתבה על ידי הביולוג הימי לשעבר והאנימטור סטיבן הילנבורג, שודרה בערוץ ניקלודיאון החל מ-1 במאי 1999, ועד 3 במרץ 2001, והיא מורכבת מ-20 פרקים (41 חלקים). העונה החלה עם שלושת החלקים הראשונים של הפרק הראשון, "דרוש עובד" (Help Wanted) "שואב השונית" (Reef Blower) ו"תה מתחת לכיפה" (Tea at the Treedome) והסתיימה עם שני חלקי הפרק העשרים, "קרסים" (Hooky) ו"איש הים ונער הפלא 2" (Mermaid Man and Barnacle Boy II). זו הייתה העונה היחידה בה השתמשה הסדרה באנימציית "cel", כאשר בעונות הבאות הסדרה כבר השתדרגה לאנימציות יותר מודרניות.

הסדרה מתעדת את עלילותיו והרפתקאותיו של בובספוג מכנסמרובע וחבריו השונים בעיר הבדיונית ביקיני בוטום. את הדמויות הראשיות בעונה מדבבים טום קני, ביל פייגרברייק, רוג'ר בומפאס, קלנסי בראון, דאג לורנס, ג'יל טלי, קרולין לורנס, מרי ג'ו קטלט ולורי אלן. בין הכוכבים האורחים הראשונים שהופיעו בעונה ובכלל נמנים ארנסט בורגניין וטים קונוויי שדיבבו את דמויות גיבורי העל המקומיים, איש הים ונער הפלא, בהתאמה. בגרסה העברית, מדבבי הדמויות הראשיות הם עידו מוסרי כבובספוג, לירון ברנס כפטריק, גלעד קלטר כסקווידוויד, עמי מנדלמן כמר קראב, נעמה אוזן כסנדי, דון לני גבאי כפרל, עדי וייס כפלנקטון, ומאיה בר שלום כגברת פאף. בישראל, דובבה העונה לעברית באולפני נ.ל.ס.

במהלך שנות ה-10 של המאה ה-21 פורסמו מספר תקליטורי DVD שהכילו את הפרקים מהעונה. "בובספוג מכנס מרובע: ה-DVD המלא של העונה הראשונה" פורסם באזור 1 (ארצות הברית, קנדה, קובה, ברמודה, וגינאה הצרפתית) ב-28 באוקטובר 2003, באזור 2 (אירופה, המזרח התיכון, אזור דרום אפריקה, ויפן) ב-7 בנובמבר 2005, ובאזור 4 (אמריקה הלטינית, הקאריביים ואוקיאניה) ב-30 בנובמבר 2006. פרק הפיילוט, "דרוש עובד" (Help Wanted), לא נכלל ב-DVD עקב בעיות בזכויות יוצרים עם השיר "Livin' in the Sunlight, Lovin' in the Moonlight" של טייני טים, שהשומע בפרק, אך לאחר מכן שוחרר כפיצ'ר בונוס ב-DVD של העונה השלישית. עם יציאתה העונה זכתה לביקורות חיוביות של המבקרים.

== הפקה ==
=== ליהוק ===
בעונה זו דיבב טום קני את קולו של בובספוג מכנסמרובע, וכן את חילזון המחמד שלו, גארי. חברו הטוב ביותר של בובספוג, כוכב ים בשם פטריק סטאר, דובב על ידי ביל פייגרברייק,<ref name=Star></ref> את סקווידוויד, תמנון כעסן וחסר מזג ושכנו של בובספוג, דיבב רוג'ר בומפאס.<ref></ref> עם שאר קאסט המדבבים של הדמויות הראשיות בעונה, נמנו קלנסי בראון בדיבוב מר קראב, סרטן רודף בצע והבוס בובספוג במסעדת הסרטן הפריך;<ref></ref> דאג לורנס כפלנקטון, יריבו העסקי של מר קראב;<ref></ref> ג'יל טלי בתפקיד קרן, אשתו הממוחשבת של פלנקטון;<ref></ref> קרולין לורנס בתפקיד סנדי צ'יקס, סנאית שמוצאה מטקסס;<ref></ref> מרי ג'ו קטלט בתפקיד גברת פאף, המורה לשייט של בובספוג;<ref></ref> ולורי אלן בתפקיד פרל קראב, לווייתנית מתבגרת, ובתה של מר קראב.<ref></ref><ref name=Cast></ref>

בזמן שהילנבורג, דרק דריימון וטים היל כתבו את פרק הפיילוט, "דרוש עובד" (Help Wanted), הילנבורג ערך גם אודישנים למציאת מדבבים לדמויות בסדרה.<ref name=DrymonHA></ref> הוא יצר את הדמות של בובספוג יחד עם מדבבו, טום קני,<ref name="Excitable"></ref><ref name=DrymonHA/> ולקח השראה מאישיותו של קני עצמו על מנת לבדות את אופיו של בובספוג.<ref name=Radio></ref> בסגנון קולו של בובספוג עשה קני שימוש בעבר בדמות מינורית נשית של תנין בשם אל בחיים המודרניים של רוקו. קני שכח את הקול בהתחלה כיוון שהשתמש בו רק פעם אחת. הילנבורג, לעומת זאת, נזכר בכך והציג לקני של הפרק, כדי להזכיר לו את סגנון הקול בו השתמש.<ref name=Radio/> קני אמר שהצחוק הגבוה של בובספוג נועד באופן ספציפי להיות ייחודי, והסביר כי הם תכננו אותו בכוונה תחילה כך שיהיה מעצבן וצורם.<ref></ref> הילנבורג הציע במקור לדאג לורנס את תפקיד הקול של סקווידוויד.<ref name=DrymonHA/> לבסוף החליט הילנבורג להעניק ללורנס תפקידי דיבוב דמויות שונות בסדרה, בהן פלנקטון.<ref name=DrymonHA/>

בנוסף לחברי הקאסט הקבועים, בפרקים שונים בעונה מדבבים כוכבים אורחים ממגוון מקצועות, בהם שחקנים, מוזיקאים ואמנים. שחקני הצי של מקייל לשעבר, ארנסט בורגנין וטים קונוויי, התאחדו עם פרויקט הטלוויזיה המשותף הראשון שלהם מזה 33 שנה כשחקני אורח המדבבים את גיבורי העל האהובים על בובספוג, איש הים ונער הפלא, בהתאמה.<ref> </ref> בורגנין הסביר כי "אנחנו שיחקנו אחד את השני. טים הוא שחקן נהדר... עשינו הרבה רעש. אנשים מחוץ לחדר התלהבו. אנחנו אמורים להיות מתחת למים, אתם יודעים...".<ref> </ref> השניים דיבבו את גיבורי העל בשנית בפרק ה-20, "איש הים ונער הפלא 2", בשיתוף עם צ'ארלס נלסון רלי, שדיבב את אויבם המושבע, הבועה המזוהמת.<ref> </ref><ref> </ref> בפרק "הפחדן" (Scaredy Pants), פרק ספיישל של האלווין, השתתפה הלהקה האמריקנית The Ghastly Ones, והופיעה באופן חד פעמי,<ref></ref> ואת ההולנדי המעופף, דיבב באותו הפרק בריאן דויל-מוריי.<ref name="Brian Doyle-Murray: Credits"></ref> הגיטריסט האמריקאי ג'וניור בראון ביצע הופעת קמע ווקאלית, כשהוא מבצע את השיר "טקסס", בפרק הנושא את אותו השם.<ref></ref><ref></ref> בפרק "המרית של נפטון", דיבב ג'ון אוהארלי את המלך נפטון.<ref></ref><ref></ref> ג'ון לורי וג'ים ג'ארמוש (ששיתפו פעולה בסרטים זרים ונרדפי החוק) הופיעו הופעת קמע כדייגים אנושיים בפרק "קרסים".<ref></ref>

[[ריי ברדבורי כתב את הספר "Zen in the Art of Writing", ממנו נהגה מריוות'ר ויליאמס לקחת רעיונות לדרכים לפתח עלילות תסריטים לפרקים אפשריים בעונה.]]

=== כתיבה ===
טרם תחילת הפקת הסדרה, הילנבורג החליט מראש שהוא מעוניין שבובספוג מכנסמרובע תהיה סדרה שתתבסס על סטוריבורד, ולא על תסריט.<ref name=TomHA></ref> שימוש בסטוריבורד הוא גישה המחייבת אמנים לשרטט ראשית את שלד הסיפור, הדיאלוגים והמבנה, המהווה "איזון בין סיפור עלילתי לגחמני".<ref name=DrymonHA/> הילנבורג רצה תחילה ש"צוות של צעירים רעבים" יעבוד על הסדרה.<ref name=DrymonHA/> הקבוצה, שעבדה בעבר עם הילנבורג על החיים המודרניים של רוקו, כללה את אלן סמארט, ניק ג'נינגס ודרק דריימון.<ref name=DrymonHA/> הצוות שכר את פיטר ברנס לעבוד כתסריטאי, שפיתח את הרעיון לפרק "מכנסיים קרועים" (Ripped Pants), בו בובספוג קורע שוב ושוב את מכנסיו על מנת להצחיק את חבריו ולזכות בתשומת לבם.<ref name=DrymonHA/> במהלך העונה הראשונה צוות הכותבים השתמש ברוב רעיונות התסריטים שהופיעו בספר היעץ של הילנבורג, "series bible" ונתקלו בקשיים לגבי פיתוח רעיונות חדשים לעלילות הפרקים.<ref name=DrymonHA/> בשלב מסוים, צוות הכותבים החל ללכת לים ולנוח בתקווה לקבל השראה ולמצוא רעיונות חדשים.<ref name=DrymonHA/> הצוות לא הצליח להעלות רעיונות רבים, ובהמשך, פיטר ברנס עזב את עבודתו כתסריטאי, ומריוות'ר ויליאמס נאלצה לקחת שליטה על מלאכת הכתיבה ולנסות להדביק את הפער שנוצר בלוח הזמנים.<ref name=DrymonHA/> הילנבורג הסביר כי באחריות ויליאמס היה לעזור לכותבים להעלות רעיונות חדשים. ויליאמס העניקה לדריימון ספר בשם Zen in the Art of Writing, שנכתב על ידי ריי ברדבורי, אשר מקבץ אוסף של מסות על תהליך הכתיבה. אחת הדרכים לפיתוח עלילות שהופיעה בספר הייתה "כתיבת שמות עצם שעניינו אותו (ברדבורי) על פתקים ולתלות אותם במשרדו. הוא הרגיש שרק הבנה של המילה באופן ויזואלי תביא למוחו לעבוד". ויליאמס לקחה את שיטה זו והפכה אותה ל"תרגיל כתיבה". בישיבות הכתיבה, צוות העובדים מנה 10 שמות עצם על רצועות נייר והניח אותם בכובע. הכובע הועבר לאורך השולחן, ולכל כותב היה זמן מוגבל לחשוב ולפתח רעיון המבוסס על שם העצם שכתב. דריימון אמר כי "זה כמעט תמיד הוביל לדיון קבוצתי, והצלחנו ליצור ממנו פרקים רבים", והסביר שוויליאמס אכן הוסיפה תוספת נהדרת לתהליך הכתיבה.<ref name=DrymonHA/>

=== הנפשה ועיצוב ===
פרקי העונה הראשונה הונפשו מעבר לים, באולפני Rough Draft, שבדרום קוריאה.<ref name=Childhood></ref><ref></ref> לאורך כל שידור העונה, משנת 1999 עד 2001, בובספוג הונפש באמצעות אנימציית cel. הסדרה עברה לאנימציה של "דיו וצבע דיגיטלי" החל מהעונה השנייה, בשנת 2000.<ref name=Tibbitt></ref> בשנת 2009, אמר מנהל ההפקה פול טיביט כי "[...] העונה הראשונה של בובספוג נעשתה בדרך המיושנת של cel, וכל חלק היה צריך להיצבע חלקית, להתייבש, ולהיצבע בצבעים אחרים... ".<ref name=Tibbitt/> בעונה זו נעשה שימוש בסטוריבורד, על ידי שרם כהן, דרק דריימון, סטיב פונטי, סטיבן הילנבורג, צ'אק קליין, ג'יי לנדר, כריס מיטשל, מארק או'האר, אהרון שפרינגר, פול טיביט, אניו טורסן, וינסנט וולר ואריק וויז.

כשהצוות החל לייצר את פרק הפיילוט, הוטל עליהם לתכנן את המיקומים בסדרה ש-"יופיעו שוב ושוב, ובמסגרתם יתקיימו רוב הסצנות, כדוגמת הסרטן הפריך ובית האננס של בובספוג". להילנבורג הייתה תמונה ברורה, על כיצד הוא רוצה שהסדרה תיראה. הרעיון היה "לעשות את הכל באופן ימי", ולכן נעשה שימוש רב בחבלים, קרשי עץ, גלגלי אוניות, רשתות, עוגנים, ומסמרות.<ref name="PittengerHA"></ref>

בעונה הראשונה הוצגו "פרחי השמיים" כרקע העיקרי בסדרה. הפרחים הופיעו לראשונה בפרק הראשון, ומאז הפכו למאפיין נפוץ לאורך הסדרה. כשנשאל מעצב רקע הסדרה קני פיטנג'ר לגביהם, הוא ענה כי "הם מתפקדים כעננים בצורה מסוימת, אך מכיוון שהסדרה מתרחשת מתחת למים, הם לא באמת עננים".<ref name=PittengerHA/> פיטנג'ר הסביר כי פרחי השמיים הם בעיקר אלמנט עיצובי גחמני שסטיב [הילנבורג] ביקש ממנו לעצב על מנת ליצור מראה של חולצת הוואי בהדפס של פרחים.<ref name=PittengerHA/>

== ביקורות ==
העונה הראשונה זכתה לביקורות חיוביות ושבחים רבים. שלושה מהפרקים בעונה זכו בפרס עריכת הקול הטובה ביותר באנימציה בטלוויזיה בטקס פרסי סליל הזהב לשנת 2000.<ref name=GoldenReel/> הפרקים הזוכים היו "איש הים ונער הפלא" (Mermaid Man and Barnacle Boy), "חמוצים" (Pickles) ומקצצי הקארטה (Karate Choppers).<ref name=GoldenReel></ref> בשנת 2001, "מהפח אל הפחת" (Rock Bottom) ו"שודדי ים" (!Arrgh) זכו גם הם בפרסי סליל הזהב על עריכת הקול הטובה ביותר באנימציה בטלוויזיה, עבור הסאונד, ואילו "אחד באפריל" (Fools in April) ו"המרית של נפטון" (Neptune's Spatula) היו מועמדים לעריכת הקול הטובה ביותר באנימציית טלוויזיה, עבור המוזיקה.<ref></ref>

בביקורתו במגזין וראייטי אמר נואל הולסטון כי "[התוכנית] חכמה וקורנת יותר מרוב תוכניות האנימציה בפריים טיים ששודרו בשנה האחרונה".<ref> </ref> יתרה מזאת, מרבית הביקורות על ה-DVD של העונה הראשונה היו חיוביות, וחלקן הציגו את הסדרה כאחת מתוכניות הקומדיה האמריקאיות הטובות ביותר. בסקירה של ה-DVD שנכתבה על ידי ביל טרדווי באתר DVD Verdict, הוא כינה את התוכנית "הקומדיה האמריקאית המונפשת הטובה ביותר מאז משפחת סימפסון, זו טענה שאני עומד מאחוריה". בטרדווי הסביר שהתוכנית מתאימה לכולם, כי "מבוגרים יהנו מהסאטירה השנונה ומהבדיחות הערמומיות שהוכנסו בעדינות לכל פרק".<ref name=Treadway></ref><ref name=Treadway/> הוא ציין גם כי "ילדים יאהבו את הצבעים הבהירים, את הקצב ה'ספאנקי' ואת הדמויות התוססות" וכי "ההורים לא יצטרכו לדאוג מאלימות או הומור גס".<ref name=Treadway/> ג'ייסון בווברג מ-DVD Talk הצהיר כי בובספוג מכנסמרובע הוא "אנימציית השבת בבוקר הטובה ביותר מאז ימי השיא של האחים וורנר".<ref name=Bovberg></ref> בסקירה נפרדת על יציאת ה-DVD של העונה, בווברג המליץ עליו בחום וכתב כי הוא אוהב מאוד את התוכנית. בווברג התייחס במיוחד לאי כלילת פרק הפיילוט, דרוש עובד, והסביר כי זו האכזבה היחידה של ה-DVD.<ref name=DVD1></ref> רון ג'יי אפשטיין, אף הוא מ-DVD Talk, אמר כי הדמות של בובספוג היא "אחת מהדמויות המצוירות המוזרות ביותר שאי פעם היה לי העונג לצפות בהן". הוא הוסיף כי "בניגוד לרוב התוכניות המצוירות כיום, בובספוג מכנסמרובע מתאים גם לילדים וגם לקהל מבוגר".<ref></ref>

בביקורתו בוושינגטון פוסט בשנת 2009, ציין מייקל קוונה את פרק הפיילוט ודירג אותו במקום השלישי ברשימת חמשת הפרקים הטובים ביותר בבובספוג מכנסמרובע.<ref name=Cavna></ref> ננסי בסיל מ-About.com (כיום Dotdash ) ציינה גם היא את הפרק הראשון, והסבירה כי "ההומור והמהות האופטימית של בובספוג ניכרת אפילו בפרק הראשון".

== פרקים ==

== ערכת DVD ==
ערכת ה-DVD לעונה הראשונה פורסמה על ידי פאראמונט הום אנטרטיינמנט וניקלודיאון בארצות הברית ובקנדה באוקטובר 2003, שנתיים לאחר ששודרה בטלוויזיה. מהדורת ה-DVD כוללת קטעי בונוס, בהם סרטוני מוזיקה, קטעי שמע ופיצ'רים אחרים.<ref name=Treadway/><ref name=DVD1/><ref name=DVD2/> פרק הפיילוט "דרוש עובד" (Help Wanted) לא נכנס למהדורת ה-DVD בעקבות בעיות זכויות יוצרים.<ref name=DVD2/> על פי דרק דריימון, הפרק לא נכלל מכיוון שניקלודיאון סירבה לשלם על עיזבונו של טייני טים עבור הזכויות ל-DVD.<ref name=DrymonHA/> עם זאת, ביציאת ערכת ה-DVD הגרמנית של העונה, דרוש עובד אכן נכלל.<ref>[https://www.amazon.de/SpongeBob-Schwammkopf-komplette-erste-Season/dp/B00HW5250Y/ref=sr_1_4_sspa?s=dvd&ie=UTF8&qid=1540771083&sr=1-4-spons&keywords=SpongeBob+Schwammkopf+-+Die+komplette+Season+1&psc=1 SpongeBob Schwammkopf - Die komplette erste Season 3 DVDs: Amazon.de: Various: DVD & Blu-ray]</ref> "דרוש עובד" פורסם מאוחר יותר במהדורת ה-DVD של העונה השלישית כקטע בונוס ב-27 בספטמבר 2005, מעל ל-6 שנים לאחר שידורו בבכורה בטלוויזיה.<ref name=Pope></ref><ref>SpongeBob SquarePants: The Complete 3rd Season. DVD. Paramount Home Entertainment, 2005.</ref> הוא אף יצא במהדורת ה-DVD של 100 הפרקים הראשונים בסדרה, לצד כל הפרקים של חמש העונות הראשונות.<ref>SpongeBob SquarePants: The First 100 Episodes. DVD. Paramount Home Entertainment, 2009.</ref><ref></ref> הפרק היה לקטע בונוס בסדרת ה-DVD שנקראה "בובספוג מכנסמרובע: 10 הרגעים המשמחים ביותר" שיצאה ב-14 בספטמבר 2010.<ref name=Plot>SpongeBob SquarePants: 10 Happiest Moments. DVD. Paramount Home Entertainment, 2010.</ref><ref></ref> עם יציאתה, ערכת ה-DVD אזלה כמעט מיד בחנויות בסט ביי, ונמכרה במהירות אצל הקמעונאים המקוונים, כגון אמזון, וולמארט ובארנס אנד נובל.

{|border="2" cellpadding="2" cellspacing="0" style="margin: 0 1em 0 0; background: #f9f9f9; border: 1px #aaa solid; border-collapse: collapse; font-size: 95%;"
|- style="background:#469E37; color:#FFF;"
|colspan="4" | בובספוג מכנסמרובע: עונה 1
|- valign="top"
|style="text-align:center; width:400px;" colspan="3"| פרטי הערכה<ref name=Treadway/><ref name=DVD1></ref><ref name=DVD2></ref>
|style="width:300px; text-align:center;"|קטעי בונוס<ref name=Treadway/><ref name=DVD1/><ref name=DVD2/>
|- valign="top"
|colspan="3" style="text-align:right; width:400px;"|
* 20 פרקים (ללא 'דרוש עובד')
* ערכת 3 דיסקים
* יחס גובה-רוחב של 1.33:1
* שפות:
** אנגלית (דולבי דיגיטל 2.0)
|rowspan="4" style="text-align:right; width:300px;"|
* פרשנויות שמע לפרקים "פלנקטון!" ו"מקצצי הקראטה"
* בונוסים:
** המקור של בובספוג מכנסמרובע
** זכרונות מהצוות של העונה הראשונה
** כולם מדברים: הקולות מאחורי בובספוג מכנסמרובע
** לצייר את הלגונה
** אסטרטגיות החיים של בובספוג
* סיור בביקיני בוטום
* במפתח הימים: קריוקי הסרטן הפריך
* סרטוני מוזיקה:
** Violent Femmes שרים בובספוג
** בובספוג - הפחדן
** בובספוג - מכנסיים מרקדים
|-
|colspan="3" style="text-align:center;"| תאריכי יציאה
|-
|style="text-align:center;"| אזור 1
|style="text-align:center;"| אזור 2
|style="text-align:center;"| אזור 4
|- style="text-align:center;"
|| 28 באוקטובר 2003<ref></ref>
|| 7 בנובמבר 2005<ref></ref>
|| 30 בנובמבר 2006<ref></ref>
|}

== קישורים חיצוניים ==

== הערות שוליים ==

קטגוריה:עונות בובספוג מכנסמרובע